stanford-oval/wikipedia huggingface dataset:
דגראסי – דמויות
דגראסי: הדור הבא ודגראסי: הכיתה הבאה > דני ואן זאנט

| --- | --- |
 הופעה ראשונה:  "Ghost in the Machine" (דגראסי: הדור הבא; 2004)
 הופעה אחרונה:  "Degrassi Takes Manhattan" (דגראסי: הדור הבא; 2010)
 מספר הופעות:  71 פרקים
 גילום הדמות:  דאלמר אבוזייד
 
דני ואן זאנט (באנגלית: Danny Van Zant) הוא בוגר דגראסי, מחזור 2008. הוא אחיה הקטן של ליברטי ואן זאנט.
חבריו הטובים ביותר הם ג'יי. טי. יורק (לפני מותו), דרק הייג (עד שרבו ונפרדו), וסאב בהנדרי. הוא חבר טוב של ג'יין וון ופיטר סטון.
הוא בזוגיות עם שנטיי בלאק, נכון לעונה 9. הוא יצא בעבר מיה ג'ונס לייה צ'אנג, ונערה בשם רייצ'ל (לדייט אחד).
מקווי העלילה הבולטים שלו- החברות שלו עם דרק הייג (עונות 5–6) ומערכות יחסים עם מיה, לייה ושאנטיי. (עונות 8–9)
את דני גילם השחקן דאלמר אבוזייד.
דני היה דמות משנית בעונות 4–6 וראשית בעונות 7–9.
דגראסי: הדור הבא ודגראסי: הכיתה הבאה > שאנטיי בלאק

| --- | --- |
 הופעה ראשונה:  "Modern Love" (דגראסי: הדור הבא; 2005)
 הופעה אחרונה:  "Take a Bow" (דגראסי: הדור הבא; 2011)
 מספר הופעות:  64 פרקים
 גילום הדמות:  ג'וג'ובה מנדיילה
 
שאנטיי בלאק (באנגלית: Chantay Black) היא בוגרת דגראסי, מחזור 2011. היא בת דודתו של דייב טרנר. היא הרכלנית של בית הספר ומנהלת אתר אינטרנט שמוקדש לרכילות על התלמידים. במקור הדמות הייתה חלק ממחזור 2008, אך זה השתנה בעונה 9.
חברותיה הטובות הן אניה מקפירסון, הולי ג'יי סינקלייר, לייה צ'אנג, פיונה קווין וג'נה מידלטון. היא גם הייתה חברה של אמה נלסון, מאני סנטוס ודארסי אדוורדס.
היא בזוגיות עם דני ואן זאנט, נכון לעונה 9.
את שאנטיי גילמה השחקנית ג'וג'ובה מנדיילה.
שנטיי הייתה דמות משנית בעונות 4–7 וראשית בעונות 8–11.
דגראסי: הדור הבא ודגראסי: הכיתה הבאה > פיטר סטון

| --- | --- |
 הופעה ראשונה:  "Venus" (דגראסי: הדור הבא; 2005)
 הופעה אחרונה:  "#RiseAndGrind" (דגראסי: הכיתה הבאה; 2016)
 מספר הופעות:  74 פרקים
 גילום הדמות:  ג'יימי ג'ונסטון
 
פיטר סטון (באנגלית: Peter Stone) הוא בוגר דגראסי, מחזור 2008. הוא חובב צילום, נער תחמן ומניפולטיבי והבן של מנהלת בית הספר.
חברו הטוב ביותר הוא ריילי סטאברוס. הוא חבר טוב של ספינר מייסון, סאב בהנדרי, דני ואן זאנט, ג'יין וון ומשמש כמעין מנטור למאיה מטלין.
הוא רווק, נכון לעונה 10. הוא יצא בעבר עם אמה נלסון, דארסי אדוורדס ומיה ג'ונס.
מקווי העלילה הבולטים שלו- הפצת סרטון עירום של מאני (עונה 5), רומן סודי עם אמה (עונות 5–6), מערכת יחסים עם דארסי ותמיכה בה אחרי האונס (עונה 7), מערכת יחסים עם מיה (עונה 8) ושימוש בקריסטל מת'. (עונה 9)
את פיטר גילם השחקן ג'יימי ג'ונסטון.
פיטר היה דמות ראשית בעונות 5–10, ואורח בדגראסי: הכיתה הבאה, עונה 2.
דגראסי: הדור הבא ודגראסי: הכיתה הבאה > מיה ג'ונס

| --- | --- |

מיה בדגראסי: הדור הבא, עונה 6.
 הופעה ראשונה:  "Can't Hardly Wait" (דגראסי: הדור הבא; 2006)
 הופעה אחרונה:  "Just Can't Get Enough" (דגראסי: הדור הבא; 2009)
 מספר הופעות:  35 פרקים
 גילום הדמות:  נינה דוברב
מיה ג'ונס (באנגלית: Mia Jones) היא תלמידה לשעבר בדגראסי. היא עברה לדגראסי מבית הספר היריב, לייקהרסט, והפגינה כישורי ריקוד מוצלחים שהבטיחו לה מקום בנבחרת המעודדות. היא אמא לילדה בת 3, איזבלה, אחרי שנכנסה להיריון בגיל 13. היא עזבה את בית הספר לפני סיום הלימודים כדי לדגמן בצרפת.
היא חברה טובה של מאני סנטוס, שנטיי בלאק, אניה מקפירסון, סאב בהנדרי, דני ואן זאנט וג'יין וון. הייתה לה יריבות עם הולי ג'יי סינקלייר, דארסי אדוורדס וליברטי ואן זאנט, איתה היא כבר השלימה.
היא רווקה, נכון לעונה 9. היא יצאה בעבר עם לוקאס וליירי (אבי בתה), ג'יי. טי. יורק, דני ואן זאנט, פיטר סטון והייתה מאוהבת בסאב בהנדרי אך לא ניהלה עמו זוגיות.
מקווי העלילה הבולטים שלה- התמודדות עם היותה אמא צעירה (עונות 6–8), קונפליקט עם הולי ג'יי (עונה 7) ופיתוח קריירת דוגמנות (עונה 8).
את מיה גילמה השחקנית נינה דוברב.
מיה הייתה דמות משנית בעונה 6, ראשית בעונות 7–8 ואורחת בעונה 9.
דגראסי: הדור הבא ודגראסי: הכיתה הבאה > ג'וני דימרקו

| --- | --- |
 הופעה ראשונה:  "What's It Feel Like to Be a Ghost?" (דגראסי: הדור הבא; 2007)
 הופעה אחרונה:  "Hide and Seek" (דגראסי: הדור הבא; 2011)
 מספר הופעות:  32 פרקים
 גילום הדמות:  סקוט פטרסון
 
ג'וני דימרקו (באנגלית: Johnny DiMarco) הוא בוגר דגראסי, מחזור 2008. הוא הגיע לדגראסי מבית הספר היריב, לייקהרסט, לאחר שנשרף. הוא היה ידוע כבריון בבית הספר, אך לקראת סיום הלימודים החל להראות סימני שינוי בהתנהגות.
הוא חבר טוב של ברוס, לוקאס וליירי ומארק פיצג'רלד.
הוא בזוגיות עם בחורה ששמה קיילה, נכון לעונה 10. הוא יצא בעבר עם אלי בהנדרי.
מקווי העלילה הבולטים שלו- מעורבותו במוות של ג'יי. טי. (עונה 6) ומערכת יחסים עם אלי בהנדרי (עונות 8–9).
את ג'וני גילם השחקן סקוט פטרסון.
ג'וני היה דמות משנית בעונות 6–7, ראשי בעונות 8–9 ואורח בעונה 10.
דגראסי: הדור הבא ודגראסי: הכיתה הבאה > קלייר אדוורדס

| --- | --- |

קלייר בדגראסי: הדור הבא, עונה 10.
 הופעה ראשונה:  "Eyes Without a Face" (דגראסי: הדור הבא; 2006)
 הופעה אחרונה:  "Finally" (דגראסי: הדור הבא; 2015)
 מספר הופעות:  181 פרקים
 גילום הדמות:  אייסלין פול
קלייר אדוורדס (באנגלית: Clare Edwards) היא בוגרת דגראסי, מחזור 2014. היא אחותה הקטנה של דארסי אדוורדס. כמו אחותה, גם היא נוצרייה אדוקה. תחילה היא הייתה ידועה כנערה ביישנית שסירבה להיפרד ממדי בית הספר הקתולי שלה. בהמשך היא התחילה להתערבב יותר בדרמה ובזוגיות.
היא חברה הטובה ביותר של אלי בהנדרי. היא חברה טובה של אדם טורס, ג'נה מידלטון, קונור דלורייה, דרו טורס, קייטי מטלין ומייק דאלאס. הייתה לה יריבות עם מארק פיצג'רלד והולי ג'יי סינקלייר אך נראה שהיא השלימה עם הולי ג׳יי.
היא בזוגיות עם איליי גולדסוורת'י, נכון לעונה 14. היא יצאה בעבר עם קיי. סי. גאנת'רי, ג'ייק מרטין וניהלה קשר קצר עם דרו טורס.
מקווי העלילה הבולטים שלה- מערכת יחסים עם קיי. סי. (עונות 8–9), מערכת היחסים הסוערת שלה עם איליי (עונות 10–14), הטרדה מינית במקום העבודה (עונה 12), סרטן (עונה 13) והיריון לא מתוכנן (עונה 14).
את קלייר גילמה השחקנית אייסלין פול.
קלייר הייתה דמות משנית בעונות 6–7 וראשית בעונות 8–14.
דגראסי: הדור הבא ודגראסי: הכיתה הבאה > הולי ג'יי סינקלייר

| --- | --- |

הולי ג'יי בדגראסי: הדור הבא, עונה 10.
 הופעה ראשונה:  "Standing In The Dark" (דגראסי: הדור הבא; 2007)
 הופעה אחרונה:  "#ThrowbackThursday" (דגראסי: הכיתה הבאה; 2016)
 מספר הופעות:  100 פרקים
 גילום הדמות:  שרלוט ארנולד
הולי ג'נט (הולי ג'יי) סינקלייר (באנגלית: Holly J. Sinclair) היא בוגרת דגראסי, מצטיינת מחזור 2011. היא אחותה הקטנה של הת'ר סינקלייר, דמות שדובר עליה רבות אך מעולם לא נראתה. היא הגיעה לדגראסי מבית הספר היריב, לייקהרסט, לאחר שנשרף. היא הייתה ידועה כנערה נבזית ומניפולטיבית, מוניטין שהרוויח לה הרבה אויבים. בהמשך היא שינתה את דרכיה והפכה לחברה טובה יותר ולנערה עם עקרונות חזקים ושאיפות גבוהות.
החברות הטובות ביותר שלה הן פיונה קווין וג'יין וון. היא חברה טובה של אניה מקפירסון, שנטיי בלאק, ספינר מייסון, מרקו דל רוסי וסאב בהנדרי.
היא רווקה, נכון לעונה 11. היא יצאה בעבר עם בלו צ'סקס, דקלן קווין וסאב בהנדרי.
מקווי העלילה הבולטים שלה- חברוּת רעילה עם אניה (עונה 7), מערכת יחסים עם דקלן (עונות 9–10), מערכת יחסים עם סאב (עונה 10) והשתלת כליה (עונה 11).
את הולי ג'יי גילמה השחקנית שרלוט ארנולד.
הולי ג'יי הייתה דמות ראשית בעונות 7–11 וחזרה להופעת אורח בדגראסי: הכיתה הבאה, עונה 2.
דגראסי: הדור הבא ודגראסי: הכיתה הבאה > ג'יין וון

| --- | --- |
 הופעה ראשונה:  "Standing In The Dark" (דגראסי: הדור הבא; 2007)
 הופעה אחרונה:  "Degrassi Takes Manhattan" (דגראסי: הדור הבא; 2010)
 מספר הופעות:  34 פרקים
 גילום הדמות:  פולה ברנקטי
 
ג'יין וון (באנגלית: Jane Vaughn; נולדה בשם אנסטסיה וליירי) היא בוגרת דגראסי, מצטיינת מחזור 2008. היא שינתה את שמה כדי להרחיק את עצמה מאחיה הגדול, לוקאס וליירי, אבי בתה של מיה ג'ונס. היא הגיעה לדגראסי מבית הספר היריב, לייקהרסט, לאחר שנשרף.
היא החברה הטובה ביותר של דארסי אדוורדס והולי ג'יי סינקלייר. היא חברה טובה של דני ואן זאנט, סאב בהנדרי, מיה ג'ונס, פיטר סטון, מאני סנטוס ודקלן קווין.
היא רווקה, נכון לעונה 9. היא יצאה בעבר עם ספינר מייסון וניהלה רומן עם דקלן קווין.
מקווי העלילה הבולטים שלה- מערכת יחסים עם ספינר (עונות 7–9), הצטרפות לקבוצת הפוטבול (עונה 8) ורומן עם דקלן (עונה 9).
את ג'יין גילמה השחקנית פולה ברנקטי.
ג'יין הייתה דמות ראשית בעונות 7–9.
דגראסי: הדור הבא ודגראסי: הכיתה הבאה > סאב בהנדרי

| --- | --- |

סאב בדגראסי: הדור הבא, עונה 11.
 הופעה ראשונה:  "Standing In The Dark" (דגראסי: הדור הבא; 2007)
 הופעה אחרונה:  "#ToMyFutureSelf" (דגראסי: הכיתה הבאה; 2016)
 מספר הופעות:  93 פרקים
 גילום הדמות:  ריימונד אבלאק
סאבטאז' (סאב) בהנדרי (באנגלית: Sav Bhandari) הוא בוגר דגראסי, מחזור 2011. הוא אחיה הגדול של אלי בהנדרי. הוא מגיע מרקע מוסלמי מסורתי, אך רוצה לצאת בדרך עצמאית וליברלית יותר. הוא הגיע לדגראסי מבית הספר היריב, לייקהרסט, לאחר שנשרף.
החברים הטובים ביותר שלו הם פיטר סטון ודני ואן זאנט. הוא חבר טוב של ג'יין וון, ספינר מייסון, הולי ג'יי סינקלייר, אניה מקפירסון, מיה ג'ונס ושאנטיי בלאק.
הוא רווק, נכון לעונה 11. הוא יצא בעבר עם אניה מקפירסון, הולי ג'יי סינקלייר ו-וויני אוֹ.
מקווי העלילה הבולטים שלו- מערכת יחסים ראשונה עם אניה (עונות 7–10), מערכת יחסים עם הולי ג'יי (עונה 10) ורומן קצר עם מורתו לשעבר, גברת אוֹ. (עונה 11)
את סאב גילמה השחקן ריימונד אבלאק.
סאב היה דמות משנית בעונה 7, ראשית בעונות 8–11 וחזר להופעות אורח בדגראסי: הכיתה הבאה, עונה 2.
דגראסי: הדור הבא ודגראסי: הכיתה הבאה > אניה מקפירסון

| --- | --- |
 הופעה ראשונה:  "Standing In The Dark" (דגראסי: הדור הבא; 2007)
 הופעה אחרונה:  "Dead and Gone" (דגראסי: הדור הבא; 2011)
 מספר הופעות:  81 פרקים
 גילום הדמות:  סמנתה מונרו
 
אניה מקפירסון (באנגלית: Anya MacPherson) היא בוגרת דגראסי, מחזור 2011. היא הייתה ידועה תחילה כנערה חסרת עמוד שדרה ויד ימינה של הולי ג'יי. בהמשך היא יצאה מצילה. היא הגיעה לדגראסי מבית הספר היריב, לייקהרסט, לאחר שנשרף.
החברים הטובים ביותר שלה הם ריילי סטאברוס והולי ג'יי סינקלייר. היא חברה טובה של שנטיי בלאק, פיונה קווין, מיה ג'ונס, לייה צ'אנג, זיין פארק וסאב בהנדרי.
היא רווקה, נכון לעונה 11. היא יצאה בעבר עם סאב בהנדרי, ד"ר כריס ואוון מיליגן.
מקווי העלילה הבולטים שלה- חברוּת רעילה עם הולי ג'יי (עונה 7), מערכת יחסים עם סאב (עונות 7–10), התמודדות עם הסרטן של אמה (עונה 10) ושימוש בקוקאין. (עונה 11)
את אניה גילמה השחקנית סמנתה מונרו.
אניה הייתה דמות משנית בעונה 7 וראשית בעונות 8–11.
דגראסי: הדור הבא ודגראסי: הכיתה הבאה > ריילי סטאברוס

| --- | --- |
 הופעה ראשונה:  "Uptown Girl" (דגראסי: הדור הבא; 2008)
 הופעה אחרונה:  "Dead and Gone" (דגראסי: הדור הבא; 2011)
 מספר הופעות:  34 פרקים
 גילום הדמות:  ארגיריס קראס
 
ריילי סטאברוס (באנגלית: Riley Stavros) הוא בוגר דגראסי, מחזור 2011. הוא היה הקוורטרבק של נבחרת הפוטבול בבית הספר ובהמשך יצא מהארון כהומוסקסואל.
החברים הטובים ביותר שלו הם פיטר סטון ואניה מקפירסון.
הוא בזוגיות עם זיין פארק, נכון לעונה 11. הוא יצא בעבר עם אניה מקפירסון (לדייט אחד) ופיונה קווין.
מקווי העלילה הבולטים שלו- מאבק בנטיותו המינית (עונות 8–10) ומערכת יחסים עם זיין (עונות 10–11).
את ריילי גילם השחקן ארגיריס קראס.
ריילי היה דמות ראשית בעונות 8–11.
דגראסי: הדור הבא ודגראסי: הכיתה הבאה > אלי בהנדרי

| --- | --- |

אלי בדגראסי: הדור הבא, עונה 13.
 הופעה ראשונה:  "Uptown Girl" (דגראסי: הדור הבא; 2008)
 הופעה אחרונה:  "Finally" (דגראסי: הדור הבא; 2015)
 מספר הופעות:  168 פרקים
 גילום הדמות:  מלינדה שנקר
אליה (אלי) בהנדרי (באנגלית: Alli Bhandari) היא בוגרת דגראסי, מחזור 2014. היא אחותו הקטנה של סאב בהנדרי, וכמוהו גם היא מגיעה מרקע מוסלמי מסורתי ונואשת לצאת לדרך עצמאית משלה. היא חלק מכיתת המחוננים בבית הספר (יחד עם קלייר, קיי. סי. וקונור) והיא מוכשרת במדעים, אך תשוקתה לפופולריות וזוגיות עומדת בדרכה להישגים משמעותיים.
החברה הטובה ביותר שלה היא קלייר אדוורדס. היא חברה טובה של ג'נה מידלטון, קונור דלוריאה, קיי. סי. גאנת'רי, בקי בייקר, אניה מקפירסון וג'וני דימרקו. הייתה לה יריבות עם הולי ג'יי סינקלייר, שנטיי בלאק וביאנקה דסוּסה, אך נראה כי השלימה עם שלושתן.
היא בזוגיות עם מייק דאלאס, נכון לעונה 14. היא יצאה בעבר עם ג'וני דימרקו, דרו טורס, דייב טרנר והייתה מאורסת לבחור צרפתי בשם ליאו.
מקווי העלילה הבולטים שלה- מערכת יחסים עם ג'וני דימרקו (עונות 8–9) ואיבוד בתוליה אליו (עונה 8), מערכת יחסים עם דרו ועזיבה זמנית של דגראסי (עונה 10), מערכת יחסים עם דייב (עונה 11), אירוסין לגבר מתעלל (עונה 13) ומערכת יחסים עם דאלאס. (עונות 13–14)
את אלי גילמה השחקנית מלינדה שנקר.
אלי הייתה דמות ראשית בעונות 8–14.
דגראסי: הדור הבא ודגראסי: הכיתה הבאה > קיי. סי. גאת'רי

| --- | --- |
 הופעה ראשונה:  "Uptown Girl" (דגראסי: הדור הבא; 2008)
 הופעה אחרונה:  "Rusty Cage" (דגראסי: הדור הבא; 2012)
 מספר הופעות:  71 פרקים
 גילום הדמות:  סם ארל
 
קירק קמרון (קיי. סי.) גאת'רי (באנגלית: K.C. Guthrie) הוא תלמיד לשעבר בדגראסי, שלמד בבית הספר בין הכיתות ט'-י"א. הוא בא מרקע קשה, אביו היה אלים ואמו מכורה לסמים. הוא החל את דרכו בכיתת המחוננים ביחד עם קלייר, אלי וקונור.
חבריו הטובים ביותר הם קונור דלוריאה, דרו טורס ודייב טרנר. הוא חבר טוב גם של קלייר אדוורדס, אלי בהנדרי, ג'נה מידלטון וביאנקה דסוסה.
הוא רווק, נכון לעונה 12. הוא יצא בעבר עם קלייר אדוורדס, ג'נה מידלטון וניהל רומן עם מריסול לואיס.
מקווי העלילה הבולטים שלו- מערכת יחסים עם קלייר (עונות 8–9), הטרדה מינית מידי המאמן שלו (עונה 9) והפיכתו לאב בגיל העשרה. (עונות 10–11)
את קיי. סי. גילם השחקן סם ארל.
קיי. סי. היה דמות ראשית בעונות 8–12.
דגראסי: הדור הבא ודגראסי: הכיתה הבאה > קונור דלוריאה

| --- | --- |
 הופעה ראשונה:  "Uptown Girl" (דגראסי: הדור הבא; 2008)
 הופעה אחרונה:  "Finally" (דגראסי: הדור הבא; 2015)
 מספר הופעות:  107 פרקים
 גילום הדמות:  איי. ג'יי. סעודין
 
קונור דלוריאה (באנגלית: Connor DeLaurier) הוא בוגר דגראסי, מצטיין מחזור 2014. הוא חלק מכיתת המחוננים יחד עם קלייר, אלי וקיי. סי. בהמשך הוא גילה שיש לו תסמונת אספרגר.
חבריו הטובים ביותר הם קיי. סי. גאת'רי ודייב טרנר. הוא חבר טוב גם של קלייר אדוורדס, אלי בנהדרי, מייק דאלאס וג'נה מידלטון.
הוא בזוגיות עם ג'נה מידלטון, נכון לעונה 14.
מקווי העלילה הבולטים שלו- התמודדות עם אספרגר (עונה 8), נפילת קורבן לפדופילית באינטרנט (עונה 10) ומערכת יחסים עם ג'נה. (עונות 13–14)
את קונור גילם השחקן איי. ג'י. סעודין.
קונור היה דמות ראשית בעונות 8–14.
דגראסי: הדור הבא ודגראסי: הכיתה הבאה > פיונה קווין

| --- | --- |

פיונה בדגראסי: הדור הבא, עונה 12.
 הופעה ראשונה:  "Just Can't Get Enough" (דגראסי: הדור הבא; 2009)
 הופעה אחרונה:  "The Time of My Life" (דגראסי: הדור הבא; 2013)
 מספר הופעות:  96 פרקים
 גילום הדמות:  אנני קלארק
פיונה קווין (באנגלית: Fiona Coyne) היא בוגרת דגראסי, מצטיינת מחזור 2013. היא אחותו התאומה של דקלן קווין. היא הגיעה מניו יורק ובהתחלה הייתה סנובית ומתנשאת, אך בהמשך שינתה את הגישה שלה כלפי דגראסי וניסתה להשתלב.
החברה הטובה ביותר שלה היא הולי ג'יי סינקלייר. היא חברה טובה גם של איליי גולדסוורת׳י, אניה מקפירסון, ביאנקה דסוסה, מייק דאלאס, דרו טורס ואימוג'ן מורנו. הייתה לה יריבות עם הולי ג'יי סינקלייר (לפני שהפכו לחברות הטובות ביותר) ועם מריסול לואיס וקייטי מטלין, אך נראה שהשלימה איתן.
היא רווקה, נכון לעונה 12. היא יצאה בעבר עם ריילי סטאברוס, בובי בקונרידג', אדם טורס, צ'רלי לימה ואימוג'ן מורנו.
מקווי העלילה הבולטים שלה- ריב עם הולי ג'יי על דקלן (עונה 9), חבר מתעלל (עונה 10) יציאה מהארון (עונה 11) ומערכת יחסים עם אימוג'ן. (עונה 12)
את פיונה גילמה השחקנית אנני קלארק.
פיונה הייתה דמות ראשית בעונות 9–12.
דגראסי: הדור הבא ודגראסי: הכיתה הבאה > דקלן קווין

| --- | --- |
 הופעה ראשונה:  "Just Can't Get Enough" (דגראסי: הדור הבא; 2009)
 הופעה אחרונה:  "Love Lockdown" (דגראסי: הדור הבא; 2010)
 מספר הופעות:  27 פרקים
 גילום הדמות:  לנדון ליבוירון
 
דקלן קווין (באנגלית: Declan Coyne) הוא תלמיד לשעבר בדגראסי. הוא אחיה התאום של פיונה קווין. הוא הגיע מניו יורק ותחילה הוצג כרודף שמלות, אך בהמשך התאהב והיה אוהב ונאמן לבת זוגו.
הוא היה חבר טוב של סאב בהנדרי, ג'יין וון, קלייר אדוורדס, הולי ג'יי סינקלייר ואחותו התאומה, פיונה.
הוא רווק, נכון לעונה 10. הוא יצא בעבר עם הולי ג'יי סינקלייר וניהל רומן עם ג'יין וון.
מקווי העלילה הבולטים שלו- רומן עם ג'יין, ומחזה בית הספר. (עונה 9) ומערכת יחסים עם הולי ג׳יי (עונות 9–10)
את דקלן גילם השחקן לנדון ליבוירון.
דקלן היה דמות ראשית בעונות 9–10.
דגראסי: הדור הבא ודגראסי: הכיתה הבאה > ג'נה מידלטון

| --- | --- |
 הופעה ראשונה:  "Just Can't Get Enough" (דגראסי: הדור הבא; 2009)
 הופעה אחרונה:  "Finally" (דגראסי: הדור הבא; 2015)
 מספר הופעות:  118 פרקים
 גילום הדמות:  ג'סיקה טיילר
 
ג'נה מידלטון (באנגלית: Jenna Middleton) היא בוגרת דגראסי, מחזור 2014. היא הגיעה לבית הספר באמצע כיתה ט' והציגה את עצמה כמישהי שנוהגת לגנוב בני זוג של בנות אחרות. במהרה היא הצדיקה את התיאור שלה, אבל אחרי שנכנסה להיריון ונאלצה לוותר על התינוק שלה נראה שג'נה התבגרה וזנחה את הגישה הקודמת שלה מאחור לטובת גישה יותר שקולה ובוגרת.
החברות הטובות ביותר שלה הן אלי בהנדרי, קלייר אדוורדס ובקי בייקר. היא חברה טובה גם של דייב טרנר, אדם טורס, שאנטיי בלאק, ג'ייק מרטין, מייק דאלאס, דרו טורס וקיי. סי. גאת'רי.
היא בזוגיות עם קונור דלוריאה, נכון לעונה 14. היא יצאה בעבר עם קיי. סי. גאת'רי והייתה מאוהבת בסאב בהנדרי ולוק בייקר, אך מערכות יחסים עם שניהם לא התממשו.
מקווי העלילה הבולטים שלה- "גנבה" את קיי. סי. מקלייר (עונה 9), היריון בלתי מתוכנן (עונה 10), המאבק שלה כאמא בגיל העשרה ומסירת התינוק לאימוץ (עונה 11), התקרבות לדת (עונה 12) ומערכת יחסים עם קונור. (עונות 13–14)
את ג'נה גילמה השחקנית ג'סיקה טיילר.
ג'נה הייתה דמות ראשית בעונות 9–14.
דגראסי: הדור הבא ודגראסי: הכיתה הבאה > דייב טרנר

| --- | --- |
 הופעה ראשונה:  "Just Can't Get Enough" (דגראסי: הדור הבא; 2009)
 הופעה אחרונה:  "Young Forever" (דגראסי: הדור הבא; 2013)
 מספר הופעות:  94 פרקים
 גילום הדמות:  ג'מיל פרנץ'
 
דייב טרנר (באנגלית: Dave Turner) הוא בוגר דגראסי, מחזור 2014. הוא בן דודהּ הצעיר של שאנטיי בלאק. מטרתו של דייב היא להיות פופולרי מאחר שנמאס לו להשתלב ברקע. בעקבות זה, הוא יכול להיראות כשיפוטי כלפי חבריו. דייב הפסיק להופיע בעונה 13, אך סביר להניח שהוא סיים את הלימודים יחד עם כולם בעונה שלאחר מכן.
חבריו הטובים ביותר הם קונור דלוריאה, ווסלי בטנקמפ, קיי. סי. גאת'רי ודרו טורס. הוא גם היה חבר של איליי גולדסוורת'י, ג'נה מידלטון ופיונה קווין.
הוא רווק, נכון לעונה 13. הוא יצא בעבר עם סיידי רולנד, אלי בהנדרי וניהל רומן עם נערה בשם ג'סינטה.
מקווי העלילה הבולטים שלו- רצון נואש להיות פופולרי (עונה 9), מערכת יחסים עם אלי (עונות 11–12) וקושי לגלם דמות להט"בית במחזה בית הספר. (עונה 12)
את דייב גילם השחקן ג'מיל פרנץ'.
דייב היה דמות ראשית בעונות 9–12 ואורח בעונה 13.
דגראסי: הדור הבא ודגראסי: הכיתה הבאה > ביאנקה דסוסה

| --- | --- |

ביאנקה בדגראסי: הדור הבא, עונה 11.
 הופעה ראשונה:  "What a Girl Wants" (דגראסי: הדור הבא; 2010)
 הופעה אחרונה:  "Spiderwebs" (דגראסי: הדור הבא; 2013)
 מספר הופעות:  65 פרקים
 גילום הדמות:  אלישה ג'וסיפוביץ'
ביאנקה דסוּסה (באנגלית: Bianca DeSousa) היא בוגרת דגראסי, מחזור 2013. היא באה מרקע קשה והייתה נערה מופרעת אשר בזה ללימודים ולשאר התלמידים. בהמשך היא התמתנה, הבינה את הערך שבהשכלה, הפכה לתלמידה מצטיינת ואף התקבלה לאוניברסיטה.
האדם הקרוב אליה ביותר היא אודרה טורס, אמם של דרו ואדם טורס. היא חברה טובה גם של דרו ואדם טורס, מארק פיצג'רלד, אוון מיליגן, קיי. סי. גאת'רי, פיונה קווין ואימוג'ן מורנו. הייתה לה יריבות עם אלי בהנדרי וקייטי מטלין, אך נראה שהשלימה עם שתיהן.
היא רווקה, נכון לעונה 13. היא יצאה בעבר עם דרו טורס והייתה מאורסת לו לתקופה קצרה.
מקווי העלילה הבולטים שלה- רומן עם דרו מאחורי הגב של אלי (עונה 10), מעורבות בכפייה עם ראש כנופיה (עונה 11), שינוי בחייה והשתפרות דרסטית בלימודים. (עונה 12)
את ביאנקה גילמה השחקנית אלישה ג'וסיפוביץ'.
ביאנקה הייתה דמות ראשית בעונות 10–12 ואורחת בעונה 13.
דגראסי: הדור הבא ודגראסי: הכיתה הבאה > דרו טורס

| --- | --- |
 הופעה ראשונה:  "What a Girl Wants" (דגראסי: הדור הבא; 2010)
 הופעה אחרונה:  "Finally" (דגראסי: הדור הבא; 2015)
 מספר הופעות:  135 פרקים
 גילום הדמות:  לוק ביליק
 
אנדרו (דרו) טורס (באנגלית: Drew Torres) הוא בוגר דגראסי, מחזור 2014. הוא אחיו הגדול של אדם טורס. הוא תמיד פופולרי ומוקף חברים. הוא לא ידוע ביכולותיו האקדמיות, ולרוב מוצא את עצמו מסתבך בצרות על אף שהוא מנסה לעשות את הדבר הנכון. הוא היה במקור חלק ממחזור 2013, אך נאלץ לחזור על כיתה י"ב אחרי שפרש מהלימודים לתקופה ממושכת.
החברים הטובים ביותר שלו הם אחיו הקטן, אדם טורס, מייק דאלאס וביאנקה דסוסה. הוא חבר טוב גם של קלייר אדוורדס, פיונה קווין, דייב טרנר, קיי.סי. גאת'רי ואוון מיליגן. הייתה לו יריבות עם איליי גולדסוורת'י וג'ונה האק.
הוא רווק, נכון לעונה 14. הוא יצא בעבר עם אלי בהנדרי, ביאנקה דסוסה (לה אף היה מאורס), קייטי מטלין, זואי ריבאס, קלייר אדוורדס ובקי בייקר.
מקווי העלילה בולטים שלו- מערכת יחסים עם אלי ורומן עם ביאנקה (עונה 10), הפרעת חרדה בעקבות אירוע אלים, מערכת יחסים עם קייטי ורומן עם ביאנקה (שוב) (עונה 11), פרישה מהלימודים ואירוסין לביאנקה (עונה 12), מערכת יחסים עם קלייר (עונה 13) ומערכת יחסים עם בקי. (עונה 14)
את דרו גילם השחקן לוק ביליק.
דרו היה דמות ראשית בעונות 10–14.
דגראסי: הדור הבא ודגראסי: הכיתה הבאה > אדם טורס

| --- | --- |

אדם בדגראסי: הדור הבא, עונה 13.
 הופעה ראשונה:  "I Just Don't Know What To Do With Myself" (דגראסי: הדור הבא; 2010)
 הופעה אחרונה:  "Honey" (דגראסי: הדור הבא; 2013)
 מספר הופעות:  78 פרקים
 גילום הדמות:  ג'ורדן טודוסי
אדם טורס (באנגלית: Adam Torres; נולד בשם גרייסי טורס) הוא תלמיד לשעבר בדגראסי. הוא אחיו הקטן של דרו טורס. הוא טרנסג'נדר שהחל את השינוי המגדרי שלו עוד לפני שהגיע לדגראסי. הוא היה ידוע בהומור שלו. הוא נהרג בטרם עת בתאונת דרכים אחרי שהחליט לסמס תוך כדי הנהיגה.
החברים הטובים ביותר שלו היו איליי גולדסוורת'י וקלייר אדוורדס. הוא היה חבר טוב גם של אימוג'ן מורנו, דייב טרנר, קייטי מטלין, מייק דאלאס וביאנקה דסוסה.
הוא היה בזוגיות עם בקי בייקר עד למותו בעונה 13. הוא יצא בעבר עם פיונה קווין, ניהל רומן עם אימוג'ן מורנו והיה מאוהב בביאנקה דסוסה וקייטי מטלין אך שתיהן דחו אותו.
מקווי העלילה הבולטים שלו- מאבק עם אמו בנוגע לזהות המגדרית שלו (עונה 10), הגשת תוכנית רדיו עם דייב (עונה 11) ומערכת יחסים עם בקי. (עונות 12–13)
את אדם גילמה השחקנית ג'ורדן טודוסי.
אדם היה דמות ראשית בעונות 10–13.
דגראסי: הדור הבא ודגראסי: הכיתה הבאה > איליי גולדסוורת'י

| --- | --- |
 הופעה ראשונה:  "Breakaway" (דגראסי: הדור הבא; 2010)
 הופעה אחרונה:  "Finally" (דגראסי: הדור הבא; 2015)
 מספר הופעות:  113 פרקים
 גילום הדמות:  מונרו צ'יימברס
 
איליי גולדסוורת'י (באנגלית: Eli Goldsworthy) הוא בוגר דגראסי, מחזור 2013. הוא הרוויח מוניטין של נער מניפולטיבי ובלתי צפוי, אך בהמשך התגלה כי הוא בעל הפרעה דו-קוטבית ואחרי שהתחיל לקבל טיפול הוא נהיה רגוע ושקול יותר.
החברים הטובים ביותר שלו הם אדם טורס, פיונה קווין, ג'ייק מרטין ואימוג'ן מורנו. הוא היה חבר טוב גם של טריסטן מיליגן, דייב טרנר ומו מאשקור. הייתה לו יריבות עם מארק פיצג'רלד, בקי בייקר ודרו טורס אך נראה שהשלים עם השניים האחרונים.
הוא בזוגיות עם קלייר אדוורדס, נכון לעונה 14. הוא יצא בעבר עם נערה בשם ג'וליה ועם אימוג'ן מורנו.
מקווי העלילה הבולטים שלו- מערכת יחסים סוערת עם קלייר (עונות 10–14), התמודדות עם הפרעה דו-קוטבית (עונה 11) והתמודדות עם המוות של קאם. (עונה 12)
את איליי גילם השחקן מונרו צ'יימברס.
איליי היה דמות ראשית בעונות 10–14.
דגראסי: הדור הבא ודגראסי: הכיתה הבאה > אוון מיליגן

| --- | --- |
 הופעה ראשונה:  "99 Problems" (דגראסי: הדור הבא; 2010)
 הופעה אחרונה:  "The Time of My Life" (דגראסי: הדור הבא; 2013)
 מספר הופעות:  40 פרקים
 גילום הדמות:  דניאל קלי
 
אוון מיליגן (באנגלית: Owen Milligan) הוא בוגר דגראסי, מחזור 2013. הוא אחיו הגדול של טריסטן מיליגן. הוא ידוע ברחבי בית הספר כאתלט שלוקח חלק במגוון פעילויות ספורטיביות, כמו קבוצת הפוטבול וקבוצת ההוקי. הוא ידוע גם כרודף שמלות ובריון הומופובי, אך נראה שהתמתן אחרי שאחיו יצא מהארון.
החברים הטובים ביותר שלו הם ביאנקה דסוסה ומארק פיצג'רלד. הוא גם חבר של מייק דאלאס ודרו טורס.
הוא רווק, נכון לעונה 12. הוא יצא בעבר עם אניה מקפירסון וכמעט שכב עם אלי בהנדרי.
קו העלילה המרכזי שלו היה מערכת יחסים בלתי צפויה עם אניה בעונה 11.
את אוון גילם השחקן דניאל קלי.
אוון היה דמות ראשית בעונות 10–12.
דגראסי: הדור הבא ודגראסי: הכיתה הבאה > מריסול לואיס

| --- | --- |
 הופעה ראשונה:  "99 Problems" (דגראסי: הדור הבא; 2010)
 הופעה אחרונה:  "The Time of My Life" (דגראסי: הדור הבא; 2013)
 מספר הופעות:  59 פרקים
 גילום הדמות:  שאניס בנטון
 
מריסול לואיס (באנגלית: Marisol Lewis) היא בוגרת דגראסי, מחזור 2013. היא נערה פופולרית ושטחית ותחילה מוצגת גם כטיפשה וריקנית, אך זה משתנה מעט בהמשך. הייתה לה גישה רעה ומתנשאת כלפי אנשים שהיא לא אוהבת ולפעמים אף כלפי חבריה הטובים, אך היא גם בעלת צד רגיש. היא הייתה נשיאת מועצת התלמידים בשנתה האחרונה בלימודים, אחרי שקייטי נאלצה להתפטר.
החברה הטובה ביותר שלה היא קייטי מטלין. היא חברה טובה גם של ג'ייק מרטין.
היא בזוגיות עם מו מאשקור, נכון לעונה 12. היא ניהלה רומן בעבר עם קיי. סי. גאת'רי.
מקווי העלילה הבולטים שלה- רומן עם קיי. סי. (עונה 10) ומערכת יחסים עם מו. (עונות 11–12)
את מריסול גילמה השחקנית שאניס בנטון.
מריסול הייתה דמות משנית בעונה 10 וראשית בעונות 11–12.
דגראסי: הדור הבא ודגראסי: הכיתה הבאה > ג'ייק מרטין

| --- | --- |
 הופעה ראשונה:  "LoveGame" (דגראסי: הדור הבא; 2011)
 הופעה אחרונה:  "The Time of My Life" (דגראסי: הדור הבא; 2013)
 מספר הופעות:  50 פרקים
 גילום הדמות:  ג'סטין קלי
 
ג'ייק מרטין (באנגלית: Jake Martin) הוא בוגר דגראסי, מחזור 2013. הוא אוהב לעבוד עם הידיים בעבודות כמו בנייה וחקלאות ואף הקים בעצמו (יחד עם קייטי) את החממה בבית הספר. הוא גם אוהב לעשן מריחואנה, למורת רוחה של אחותו החורגת קלייר.
החברים הטובים ביותר שלו הם מו מאשקור ואיליי גולדסוורת'י. הוא חבר טוב גם של ג'נה מידלטון, קלייר אדוורדס, מריסול לואיס וקייטי מטלין.
הוא בזוגיות עם קייטי מטלין, נכון לעונה 12. הוא יצא בעבר עם קלייר אדוורדס. (עד שהפכו לאחים חורגים)
מקווי העלילה הבולטים שלו- מערכת יחסים עם קלייר (עונה 11), מערכת יחסים עם קייטי והקמת החממה. (עונה 12)
את ג'ייק גילם השחקן ג'סטין קלי.
ג'ייק היה דמות ראשית בעונות 11–12.